Tanggal 26 Februari, Ribéry damel kalih gol nalika nglawan Schalke.[153] Kalih minggu candhakipun, piyambakipun ugi paring pambiyantu nalika ngasoraken Hoffenheim kanthi skor 7-1, piyambakipun paring assist dhateng Toni Kroos, Arjen Robben, lan Mario Gomez.[154] Wonten ing babak semi-final DFB-Pokal, Ribéry damel gol ingkang angka kalih nalika menang 4-2 saking Borussia Mönchengladbach. Kamenangan ndadosaken Bayern mlebet babak Final Piala Jerman ingkang kaping 18.[155] Tanggal 17 April, Ribéry damel gol pambuka nalika Bayern menang 2-1 saking klub Spanyol; Real Madrid wonten ing semi-final Liga Champions.[156] Kalih dinten candhakipun, Jerman Sport Bild nglapuraken bilih Ribéry gelut kaliyan Robben ing ruang ganti.[157] Wonten ing pertandhingan candhakipun nglawan Werder Bremen, Ribéry main minangka pemain pengganti lan saged damel gol ing menit kaping 90.[158]